google/wiki40b huggingface dataset:
Prienų herbas

Aprašas

Herbo mėlyname lauke raitas šv. Jurgis su sidabriniais šarvais ir purpuriniu apsiaustu ant rudo žirgo, juoda ietimi smeigia po žirgo kojomis žalią drakoną, kuriam iš narsų veržiasi raudona ugnis. Žirgo kamanos, balnas ir kiti pakinktai sidabriniai.

Simbolika

Šv. Jurgis iš seno simbolizavo gėrio kovą su blogiu. Jis buvo daugelio valstybių, tarp jų ir Lietuvos Didžiosios Kunigaikštystės globėjas. XVIII a. pabaigoje jis galėjo reikšti ir kovą su iš išorės plintančiu blogiu, pirmiausia su agresyviais Prūsijos kėslais.

Istorija

Prienams laisvojo miesto teises ir herbą – „šventojo Jurgio atvaizdas“, 1791 m. lapkričio 9 d. suteikė Lietuvos ir Lenkijos valdovas Stanislovas Augustas. Prienų herbas neteko galios XIX a. pradžioje, mažai naudotas ir ikikarinėje Lietuvoje. Pagal Lietuvos Metrikos duomenis bei antspaudų ikonografiją, atkurtą (herbo etalono autorius - dailininkas Rolandas Rimkūnas) Prienų miesto istorinį herbą, Lietuvos Respublikos Prezidentas patvirtino dekretu 1996 m. balandžio 1 d.
Lietuvos krikščionių studentų bendrija

Istorija

1993 m. į Lietuvą atvykęs IFES darbuotojas iš Šveicarijos su Vilniaus universiteto studentų krikščionių klubo nariais, kviesdamas juos užmegzti ryšius su IFES, pasinaudoti šios organizacijos patirtimi. Pirmoji LKSB grupė atsirado VU, o vėliau ir Kauno, Klaipėdos ir Šiaulių universitetuose. Studentų bendrija pradėjo bendrauti su kitų šalių analogiškomis organizacijomis, daryti bendrus projektus. 1994 metais LKSB oficialiai įregistravo savo veiklą LR teisingumo ministerijoje.
Puntininkai

Puntininkai – rytų aukštaičių tarminė grupė. Gyvena Anykščių, Biržų, Rokiškio, Ukmergės, Utenos rajonuose.
Būdinga savybė – vietoje dvibalsių am, an, em, en taria balsius um, un, im, in, o vietoje ą, ę – ū, y: pvz., lunks („lankas“), sumts („samtis“), pympe („pempė“), pynkts („penktas“), žūsis („žąsis“), gryšt („gręžti“).
Suslėgtos gamtinės dujos

Suslėgtos gamtinės dujos (angl. Compressed natural gas) – suspaustos gamtinės dujos, daugiausia naudojamas transporto priemonėse kaip kuras, vietoje benzino, dyzelino ar propano. Suslėgtos gamtinės dujos yra pigesnės nei kitos kuro rūšys, o sudegusios kelia daug mažesnį neigiamą poveikį šiltnamio efektui. Gamtinės dujos suspaudžiamos specialiose kompresorinėse stotyse, o transporto priemonės jomis užpildomos specialiose degalinėse.

Panaudojimas

Suslėgtos gamtinės dujos daugiausia pasaulyje naudojamos visuomeniniame transporte, pikapuose, kai kuriose valstybėse ir lokomotyvuose. Daugiausia suslėgtomis gamtinėmis dujomis varomos transporto priemonės paplitę Pakistane, Irane, Argentinoje, Brazilijoje, Indijoje. Pastaraisiais metais, kylant įprastinio kuro kainoms, suslėgtomis gamtinėmis dujomis varomų transporto priemonių gausėja JAV, Kanadoje. Iš Europos valstybių daugiausių tokių transporto priemonių eksploatuojama Italijoje, Prancūzijoje, Šiaurės šalyse.

Suslėgtos ir suskystintos gamtinės dujos

Neretai suslėgtos gamtinės dujos painiojamos su suskystintomis gamtinėmis dujomis. Pagrindinis skirtumas – dujų saugojimo forma. Suskystintos gamtinės dujos laikomos nespaustos ir atšaldytos nuo –160 °C iki –150 °C. Todėl jas lengva transportuoti dideliais atstumais jūrų keliu ir prieš pateikiant galutiniam vartotojui, šios dujos konvertuojamos į suslėgtas gamtines dujas. Kadangi suslėgtų gamtinių dujų nebūtina šaldyti, jų laikymas ir pervežimas pigesnis nei suskystintų gamtinių dujų.

Lietuvoje

Lietuvoje suslėgtos gamtinės dujos pradėtos naudoti autobusų parkuose dar 1984 m. Vėliau, kilus ekonominei krizei, ir esant žemoms įprastinio kuro kainoms, naudoti suslėgtų gamtinių dujų nebeapsimokėjo. Iki 2013 m., naudojantis Europos Sąjungos parama, Vilniaus, Kauno, Klaipėdos ir Šiaulių autobusų parkai įsigis naujų suspaustas gamtines dujas naudojančių autobusų.
Bosnijos ir Hercegovinos futbolo varžybos 1995–1996 m.

Kroatų lyga

Čempionas Mladost Siroki Brijeg.
Penktoji kolona

Penktoji kolona (isp. Quinta columna) – generolo Franko agentūra, veikusi Ispanijoje 1936–1939 m. vykusio pilietinio karo metais.

Termino kilmė

Generolas Emilijus Mola, vadovavęs Madridą puolančiai frankistų armijai, 1936 m. spalio mėn. per radiją kreipdamasis į gyventojus pranešė, kad jo daliniai miestą puls keturiomis kolonomis, o Madride esantys jo šalininkai, kaip penktoji kolona, smūgiuos iš užnugario, kels sumaištį ir organizuos diversijas.
Antrojo pasaulinio karo metais „penktaja kolona“ pradėta vadinti nacių agentūra, įvairiose šalyse padėjusi vermachtui jas užgrobti.
Vėliau plačiąja prasme taip pradėtos vadinti žmonių grupės ar organizacijos, vykdančios priešišką ir kenkėjišką veiklą valstybės viduje, taip pat slaptieji agentai, diversantai, provokatoriai ar teroristai.
Mažeikių Vytauto Klovos muzikos mokykla

Mažeikių Vytauto Klovos muzikos mokykla – moksleivių formaliojo mokymo mokykla, kurioje mokoma groti, dainuoti ir vaidinti. 2005 m. mokykloje ir jos filialuose Židikuose, Sedoje ir Laižuvoje mokėsi 538 vaikai, kuriuos mokė 65 mokytojai.
Mokykla įkurta 1965 metais. Pirmasis direktorius buvo E. Dačka.
Nuo 1980 m. mokyklai vadovauja Ričardas Grušas.
Gintautas Radžiukynas

Biografija

1976 m. baigė Lietuvos veterinarijos akademiją, zooinžinierius. Simno žemės ūkio mokyklos direktorius.
Tėvynės sąjungos (konservatoriai, politiniai kaliniai ir tremtiniai, krikščioniškieji demokratai), Tėvynės sąjungos – Lietuvos krikščionių demokratų narys.
1990–1995 m. Alytaus rajono tarybos deputatas. 2007–2011 m. ir nuo 2011 m. Alytaus rajono savivaldybės tarybos narys. 
Sporto klubo „Ąžuolynas“ prezidentas, medžiotojų klubo „Simnas“ pirmininkas, Kredito unijos stebėtojų tarybos narys.
Sutuoktinė Angelė, vaikai Ramūnas, Edita.
Seniūnas

Profesinės organizacijos

Demokratijos plėtros siekiančius savivaldybių seniūnus jungia Lietuvos savivaldybių seniūnų asociacija.
Vilniaus apygardos administracinis teismas

Vilniaus apygardos administracinis teismas – vienas iš 2 apygardų administracinių teismų Lietuvoje, veikiantis Vilniuje (teismas pradėjo veikti Gedimino pr. 39/1; nuo 2004 m. liepos 1 d. – Žygimantų g. 2). Nagrinėja administracines bylas, kuriose bent viena iš šalių yra valstybė, savivaldybė arba valstybės ar savivaldybės institucija, įstaiga, tarnyba, tarnautojas. Įkurtas 1999 m. (kaip ir kiti administraciniai teismai Lietuvoje).
Įspūdis, saulėtekis

Apie paveikslą

Vengdamas konflikto, per Prancūzijos-Prūsijos karą (1870–1871 m.), K. Monė pabėgo į Angliją. Po grįžimo į Prancūziją 1872 m. Monė nutapė paveikslą „Įspūdis, saulėtekis“. Pirmą kartą kūrinys buvo eksponuojamas pirmojoje nepriklausomoje impresionistų parodoje 1874 m. Dailės kritikas Louis Leroy, sužavėtas kūrinio titulo, pavadino parodos dailininkus impresionistais. Dabar paveikslą galima pamatyti Musée Marmottan Monet muziejuje Paryžiuje, Prancūzijoje.
1985 m. paveikslas buvo pavogtas iš Musée Marmottan Monet ir 1990 m. grąžintas, 1991 m. vėl pradėtas eksponuoti muziejuje.
Paveiksle vaizduojamas Havro uosto kraštovaizdis ryte. K. Monė, kaip ir kituose savo darbuose, tapė garų, dūmų, miglos vaizdus. Nėra išryškinama horizonto linija, saulė yra tokio pat ryškumo kaip ir dangus. Įdomu tai, kad paveikslą padarius nespalvotą, saulė beveik išnyksta iš vaizdo. Tai labai prisideda prie paveikslo realistiškos kokybės.
Lake Point Tower

Lake Point Tower – rezidencinis dangoraižis Čikagoje, Ilinojuje. Pastate, stovinčiame šalia ežero, yra 900 butų. Dangoraižis pradėtas eksploatuoti 1969 m. ir tuo metu tai buvo aukščiausias rezidencinis pastatas pasaulyje. 70-ies aukštų pastatas iki stogo siekia 197 metrus.
Pastato adresas: 505 N Lake Shore Dr, Chicago, IL 60611.
Suražo miesto herbas

Suražo miesto herbas (lenk. Herb Suraża) – Suražo miesto heraldinis simbolis.

Aprašas

Žydrame skydo lauke raudoni plytų mūro miesto vartai su dviem bokštais šonuose ir žemesniu bokštu virš vartų angos. Virš vartų karališkasis pilkas karpis.
Herbas pradėtas naudoti 2001 m. lapkričio 29 dieną.
Andrijus Voroninas

Borussia Mönchengladbach

1995 m. futbolininkas persikėlė į Vokietiją ir pradėjo žaisti Borussia Mönchengladbach komandoje. Jis debiutavo Bundeslygoje 1997 m. žaisdamas prieš Bayern Munich. Būdamas 18 metų praleido keletą metų Mönchengladbach jaunių komandoje. Vėliau už 45 000 eurų buvo parduotas FSV Mainz 05 klubui, žaidžiančiam antrojoje Bundeslygoje.

Liverpool FC

2007 m. vasario 26 d. Liverpulio komanda pasirašė ketverių metų sutartį su A. Voroninu. Jis prisijungė prie komandos vasarą ir buvo pristatytas kaip Liverpulio žaidėjas 2007 m. liepos 6 d.
A. Voroninas debiutavo draugiškose rungtynėse prieš Crewe Alexandra FC, kuriuose Liverpulis laimėjo 3-0. Jo pirmasis įvartis, kuris komandai padėjo laimėti žaidžiant draugiškas rungtynes prieš Werder Bremen buvo 2007 m. liepos 17 d. Taip pat tose rungtynėse jis įmušė ir savo antrąjį įvartį. Komanda laimėjo rezultatu 3-2.
Liverpulio fanų buvo pravardžiuojamas „The Crow“, kas reiškia „varna“. A. Voroninas debiutavo Premier lygoje 2007 m. rugpjūčio 11 d., kai išbėgo į aikštę 78-ą minutę žaidžiant prieš Aston Villa. Po kelių dienų, t. y. rugpjūčio 15 d., Čempionu lygos metu jis įmušė įvartį į Toulouse FC vartus. 2007 m. rugpjūčio 25 d. Voroninas įmušė savo pirmą įvartį Premier lygos metu žaižiant prieš Sunderland AFC.
2008 m. lapkričio 1 d. buvo išnuomotas vieneriems metams Hertha BSC Berlin komandai.

Dinamo Moskva

2010 m. sausio 10 d. pasirašė trejų metų sutartį su FK Dinamo Moskva klubu.
Kirimatis

Kiritimatis (arba Kalėdų sala; angl. Kiritimati) yra Ramiojo vandenyno atolas, Linijinių salų šiaurinėje pusėje, Kiribačio respublikoje. Sala turi didžiausią plotą tarp koralinių atolų: 642 kvadratiniai kilometrai. Tai sudaro 70 % Kiribačio, sudaryto iš 33 atolų, ploto.
Kiritimačio perimetras apie 150 km. Dalis jo lagūnos yra išdžiuvusi. Be pagrindinės salos yra keletas mažesnių. Virėjo sala (Cook Island) yra 19 ha ploto ir turi didelę jūros paukščių koloniją. Kitos salos yra Motu Upua (> 19 ha), Ngaontetaake (27 ha) ir Motu Tabu (3.5 ha).
Rostislavas Baublys

Rostislavas Baublys (1909 m. gegužės 2 d. Kaunas – 1996 m. gegužės 26 d. Londonas, 1997 m. perlaidotas Kaune, Petrašiūnų kapinėse) – Didžiosios Britanijos lietuvių bendruomenės veikėjas.

Biografija

Baigė Vytauto Didžiojo universiteto Technikos fakultetą. 1944 m. pasitraukė iš Lietuvos. Nuo 1949 m. gyveno Didžiojoje Britanijoje, 23 m. dirbo Didžiosios Britanijos parlamento rūmų architektu restauratoriumi.
1951–1959 m. vienas „Lietuvių namų bendrovės“ direktorių. 1952–1955 m. Didžiosios Britanijos lietuvių sąjungos, nuo 1957 m. Didžiosios Britanijos lietuvių bendruomenės veikėjas, Krašto valdybos, 1967–1980 m. tarybos narys. Nuo 1961 m. su sūnumi Kastyčiu spausdino informacinį biuletenį anglų kalba apie įvykius Lietuvoje. 1964 m. išleido Sibiro tremtinių lietuvių parašytą maldaknygę „Marija, gelbėk mus“ (anglų k., 1964 m. 2 leid. 1980 m.). 1968 m. įkūrė Lietuvių meno klubą, kuris surengė parodų (1979 m. ir 1980 m. Londone – Lietuvos fotografijų). 1970 m. jo pastangomis išleista K. Petrausko įdainuota plokštelė.
Surinko XVI a. – XVII a. ir vėlesnio laikotarpio lituanistinių leidinių kolekciją. Po mirties jos dalis atiduota Lietuvos ambasadai Londone, dalis Londono universiteto Slavistikos ir Rytų Europos institutui, dalis parvežta į Lietuvą kartu su jo surinktais Didžiosios Britanijos lietuvių veiklos dokumentais.
Medžioklis

Medžioklis (lenk. łowczy, lot. venator) – vienas iš žemesniųjų Lietuvos Didžiosios kunigaikštystės ir Abiejų Tautų Respublikos žemietijų valdžios pareigūnų. Lenkijos karalystės pareigūnų hierarchijoje buvo dešimtas, Lietuvos – aštuonioliktas.

Įgaliojimai

Medžioklis organizuodavo karaliaus ar Didžiojo kunigaikščio medžiokles, prižiūrėdavo medžioklės plotus, saugojo karališkasias girias ir miškus, kad juose niekas kitas nemedžiotų. Palaipsniui tiesiogines pareigas perėmė pamedžioklis, o medžioklis tapo titulinėmis garbės pareigomis.
Be žemietijos medžioklės pareigūnų valstybėje dar buvo ir dvaro medžiokliai, jau nuo seno garbės pareigūnai – Karūnos didysis medžioklis ir Lietuvos didysis medžioklis.
Vieno kino vargai Kinijoje

Vieno kino vargai Kinijoje (Les tribulations d'Un chinois en Chine) – prancūzų rašytojo Žiulio Verno romanas, parašytas 1879 metais.

Siužetas

Ši knyga pasakoja apie Šanchajaus gyventoją Kin Fo. Šis kinas yra labai nelaimingas, nepatenkintas gyvenimu net jo turtai jam neteikia laimės. Jo sužadėtinė Le U yra vienintelė kuri sugeba pralinksminti Kin Fo.
Kin Fo gyvena dideliame name Šanchajuje. Jo mokytojas yra filosofas Vangas. Taipingų karų dalyvis.
Vieną dieną pagrindinis herojus gauna laišką iš JAV, kad jis bankrutuoja. Sužinojęs šią naujieną Kin Fo iškart nueina į draudimo bendrovę „Šimtas metų“ ir apdraudžia savo gyvybę 200 000 dolerių. Taip pat sutaria, kad jei jis mirs iki birželio 30 d. šie pinigai atiteks jo sužadėtinei Le U (150 000) ir Vangui (50 000). Grįžęs namo Kin Fo pasikviečia filosofą ir paprašo jį užmušti, o kad šiam nieko neatsitiktų parašo raštelį, kad sutinka mirti. Po keleto dienų taip ir nenužudęs savo mokinio taipingas dingsta.
Kin Fo netrukus gauna žinią, kad visai jis nebankrutavo, priešingai dabar jis dar turtingesnis. Po šitokios naujienos Kin Fo jau nebenori mirti, bet Vangas to gi nežino. Draudimo kompanijos vadovas iškart paskiria asmens sargybinius savo klientui – pusbrolius Krėigą ir Fri. Po kelių dienų jie trys su niekam tikusiu Kin Fo liokajumi Sunu iškeliauja ieškoti Vango.
Bekeliaudami po Kiniją jie pamato daug gražių miestų, kuriuos autorius puikiai aprašo ir štai viename mieste jie pamato Vangą, bėga jo gaudyti, bet šis pasprunka ir įšokęs į upę nuskęsta. Tada Kin Fo nukeliauja į Kinijos sostinę Pekiną ir pradeda ruoštis vestuvių ceremonijai. Ir kaip tik tą dieną kai vestuvės turėjo įvykti miršta imperatorienės vyras, iškart paskelbiamas gedulas ir vestuvės nebegali įvykti. Nusiminęs Kin Fo pradeda ruoštis kelionei atgal į Šanchajų, bet netikėtai gauna laišką iš filosofo, kuriame šis praneša, kad miršta, o jo raštelį įdavęs taipingų vadui, žiauriam nusikaltėliui Šeo Linui.
Persigandęs herojus iškart išskuba ieškoti nusikaltėlio. Keliauja per jūras, žemę. Kol prie didžiosios kinų sienos ateina birželio 30 diena. Jo sargybiniai grįšta atgal į Šanchajų. Vos tik jiems nujojus Kin Fo ir Suną pagrobia Šeo Lino gauja ir nugabena… į Šanchajų.
Pasirodo filosofas Vangas, norėdamas kad jo mokinys suprastų koks gražus gyvenimas, sugalvoja šį spektaklį. Jis perėmė žinią kad Kin Fo nebankrutavo ir net nesirengė jo nužudyti.
Supratęs ką reiškia gyvenimas Kin Fo laimingas susituokia su Le U ir ilgai bei laimingai gyvena.
Drobūkščiai

Istorija

Pirmą kartą istoriniuose šaltiniuose paminėti 1561 m. 1953–1962 m. buvo Drobūkščių apylinkės centras.
Stabingis

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas minimas 1598 m. kaip Chreptavičių valda ir buvo vadinamas Osinka. Jame gyveno persikėlėliai iš rytinių DLK žemių, daugiausiai rusėnai. 1627 m. Adomas Chreptavičius, pats būdamas stačiatikiu, fundavo naujos cerkvės statybą. Prie jos buvo nedidelis palivarkas, vadinamas Popovščizna. Cerkvė kai kuriais duomenimis dar stovėjo XIX a., bet dar 1780 m. Vilniaus vyskupas leido statyti kaime katalikų bažnyčią, kuri iki šių dienų neišliko. Chreptovičių iniciatyva Osinkų kaimas pervadintas į Stabingį. (Stabingis jotvingių kalba reiškė akmuo, kartu gal reiškė ir kažkada buvusios vietovės vardą).  1880-1902 m. išleistame Lenkijos Karalystės geografiniame žodyne nurodoma, kad Berznyko valsčiui priklausančiame kaime yra 24 namai, kuriuose gyvena 183 suaugusieji gyventojai.  Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.

Pavadinimo kilmė

Švedų mokslininko, Suvalkijos vandenvardžių ir vietovardžių tyrinėtojo Knut Olof Falk manymu kaimo pavadinimas kilęs nuo jotvingių kalbos žodžio stabis (akmuo), kaip ir Ščeberkos upė, Ščebros ir Stabienščiznos kaimai.
Lietuvos Respublikos Konstitucija

Istorija

Lietuvos Respublikos Konstitucijos kai kurie (t. y. I-ojo skirsnio) straipsniai keičiami tiktai referendumu, kiti – įstatymais. Dabartinės Konstitucijos pirmtakės – laikinosios 1918, 1919, 1920 m., nuolatinės 1922, 1938 m. Konstitucijos (plačiau žr. straipsnį Lietuvos konstitucinės teisės istorija).
Apple Music

Istorija

2014 m. „Apple“ įsigijo ausinių gamintoją ir muzikos transliavimo internetu paslaugas teikiančią bendrovę „Beats Electronics“. Tai buvo didžiausias „Apple“ pirkinys, bendrovei atsiėjęs $2,6 mlrd. Analitikai teigė, kad „Apple“ įsigijo pastarąją bendrovė, idant galėtų konkuruoti su „Spotify“. Netrukus po to „Apple“ rinkai pristatė „Apple Music“. Dabar ji yra antra pagal dydį muzikos transliavimo bendrovė pasaulyje. Šiuo metu „iTunes Store“ dainų atsisiuntimo reikšmė menksta, populiarėjant muzikos transliavimui.

Kritika

JAV teisingumo departamentas, JAV federalinė prekybos komisija, taip pat ir Europos Komisija pasirodžius naujajai paslaugai ėmėsi tirti „Apple Music“ sandorius su muzikos įrašų bendrovėmis. Buvo siekiama išsiaiškinti, ar „Apple“ nespaudė įrašų bendrovių, norinčių būti „Apple Music“ partneriais, pašalinti nemokamus įrašus iš kitų muzikos transliavimo internetu platformų – tarp jų ir „Spotify“.
Vidmantas Povilionis

Šeima

Vidmantas Povilionis vedęs, žmona – Veronika Povilionienė, dainininkė.
Buckūnai (Alytus)

Istorija

Buckūnai istoriniuose šaltiniuose minimi nuo 1744 metų, ilgą laiką buvo vienas kaimas, bet vėliau išskirstytas į Lazdijų ir Alytaus rajonų dalis.
Moje 3

2013 m. Eurovizija

Merginos atliko dainą "Ljubav je svuda" šalies nacionalinėje atrankoje "Beosong" (2013 m. kovo 2 d.) pusfinalyje ir sėkmingai pateko į finalą, kuris vyko kitą dieną. Už jas balsavo daugiau kaip 25 000 žiūrovų.
2013 m. kovo viduryje  buvo paskelbta, kad "Eurovizijoje" merginos atliks dainą pirmame konkurso pusfinalyje. Serbijos radijas ir televizija patvirtino, kad bus sukurta dainos versija kitomis kalbomis, be to, jos balandžio 13 d. dainavo "Eurovizijos" šventėje (Eurovision In Concert) Amsterdame.
Radika

Upės aukštupys

Radikos aukštupys yra 8 km ilgio. Priklauso Egėjo jūros baseinui. Teka pietų kryptimi tarp Korabo vakaruose ir Ničipursko kalno rytuose. Šalia Volkovijos kaimo susidaro dirbtinė upės bifurkacija, kuomet upės vandenys nukreipiami į dirbtinį Mavrovo ežerą, šalia Mavrovi Anovio kaimo, o nuo ten vingiuodama Mavrovo hidroelektrinių tinklu įteka į Vardaro upę. Bifurkacinėje srovėje nuo upės atsišakoja dešinysis intakas Beličica

Upės žemupys

Radikos žemupio ilgis – 44 km. Priklauso Adrijos jūros baseinui. Šios upės dalies baeino plotas – 665 km². Teka tarp Korabo ir Dešato vakaruose bei Bistros rytuose. Pagrindinės gyvenvietės: Velebrdas, Rostuša, Jancė, Prisojnica, Skudrinjė.
Jam session

Jam session (džem sešn, nuo angl. jam, 'džemas, uogienė' arba 'suspausti, užstrigti' ir session, 'sesija') – dažniausiai džiazo ansamblių muzikantų atliekamas improvizuotas grojimas.
Po gyvos muzikos koncerto dažnai įvyksta naktinis vakaro pratęsimas, kuomet profesionalių atlikėjų grupė pakviečia drąsiai lipti ant pakylos ir jungtis į jam session – improvizacijų ir gerų emocijų koncertą, muzikinį žaidimą. Jie vyksta nerepetavus, spontaniškai. Šios „sesijos“ gali būti kaip palaidi mėgėjų susibūrimai, taip ir aukštesnio lygio šou, vadovaujami koordinatoriaus, kada scenoje būna atitinkamo lygio atlikėjai. Daugelis pradedančių muzkantų savo „festivalinę karjerą“ yra pradėję naktinių jam session erdvėje.
Atraminių vektorių klasifikatorius

Duomenų klasifikavimo problema

Dažnai duomenų analizėje sutinkama problema − žinant dvi skirtingas klases kurioms priklauso turimi duomenys, priskirti naują duomenų tašką kažkuriai iš klasių. Šią problemą galima nesunkiai išspręsti, jeigu duomenys yra vienmačiai arba dvimačiai. Tačiau esant daugiau matmenų bei siekiant automatizuoti procesą reikalingi sudėtingesni algoritmai. Šie algoritmai kiekvieną turimų duomenų tašką priskiria kuriai nors (prižiūrimo mokymosi atveju žinomai) klasei. Tarp skirtingų klasių atsiranda taip vadinama sprendimo riba (decision boundary), kuri visus duomenis suskaido į sritis, priklausančias skirtingoms klasėms (žr. paveikslą dešinėje).

Apibrėžimas

Atraminių vektorių klasifikatorius (AVK) siekia surasti tiesę (sprendimo ribą) tokią, kad atstumas nuo jos iki dviejų taškų (tiesių einančių per juos), priklausančių skirtingoms klasėms būtų didžiausias (esant daugiau matmenų ši tiesė pavirsta hiperplokštuma). Šie ypatingi taškai nusako vektorius, vadinamus atraminiais vektoriais, nes jie vieninteliai daro įtaką sprendimo ribai. Formaliai sprendimo riba nusakoma vektoriumi  ir skaliaru  taip, jog galioja nelygybė 
 i-ajam duomenų taškui. 
Čia  yra i-ojo taško klasė ( arba ),  yra vektorius nukreiptas į i-ąjį tašką. Pagal šią formuluotę, kiekvienas naujas taškas nusakomas vektoriumi  yra klasifikuojamas surandant šio vektoriaus projekciją į  ir pridedant skaliarą . Jei , taškas priskiriamas klasei , jei , taškas priskiriamas klasei .
Žinoma, norint taikyti AVK, reikia nustatyti vektoriaus  ir skaliaro  reikšmes. Tam pasinaudojama jau turimais duomenimis, žinant kuriai klasei priklauso kiekvienas taškas. Atstumas tarp tiesių, einančių per atraminius vektorius (punktyrinės linijos paveiksle dešinėje) išreiškiamas dydžiu  Atraminių vektorių nustatymas susiveda į dydžio  minimizavimą. Šis uždavinys sprendžiamas Lagranžo daugiklių metodu, kuomet ieškoma funkcijos  ekstremumo daugiklių  atžvilgiu. Ši funkcija lygi
čia  - Lagranžo daugikliai lygūs 0 visiems i, išskyrus kai  yra atraminis vektorius. Šią išraišką įprasta perrašyti (remiantis Karush-Kuhn-Tucker sąlygomis) kaip 
Apskaičiavus Lagranžo daugiklius , vektorius  ir skaliaras  išreiškiami pagal  ir   kur  yra atraminiai vektoriai.

Netiesinis klasifikavimas transformacijos branduolių metodu

Dažnai neįmanoma nubrėžti tiesės (hiperplokštumos) taip, kad visi taškai būtų padalinti į dvi atskiras grupes. Tokiu atveju AVK metodas modifikuojamas, įvedant transformacijos funkciją , kuri kiekvieną tašką (nusakomą vektoriumi) transformuoja pagal . Tinkamai parinkus šią funkciją visi tiesiškai neatskiriami taškai įprastame atvaizdavime, taps tiesiškai atskiriamais funkcijos  atvaizdavime. Dažnai įvedama taip vadinama transformacijos branduolio funkcija , kuria pakeičiamos visos vektorių skaliarinės sandaugos Lagranžiane . Šis virsta 
 Transformacijos branduolio funkcijos gali būtų įvairių formų ir parenkamos pagal situaciją. Keletas pavyzdžių :
 kur  yra tam tikra matrica.
 kur  ir  yra tam tikri skaičiai.
Valdomas povandeninis robotas

ROV (angl. Remotely Operated Vehicle) − nuotoliniu būdu valdomas povandeninis robotas. Toks pat pavadinimas naudojamas vadinti ir kitus mechanizmus, veikiančius panašiu principu.

Naudojimas

Plačiai naudojamas jūrų pramonėje tirti jūroje sunkiai pasiekiamas gilias vietas bei kariniams tikslams.
Vienas iš žinomiausių tokių robotų pasiekimų yra paskendusių laivų, tokių kaip Titanikas ir Bismarkas, suradimas.